ai4bharat/Pralekha huggingface dataset:
প্রধানমন্ত্রীরদপ্তর
মধ্যবিত্তের কঠোর পরিশ্রম নতুন ভারতের চেতনার স্বাক্ষরবাহী : প্রধানমন্ত্রী
নতুন দিল্লি, ১০ জুন, ২০২৩
দেশের মধ্যবিত্ত শ্রেণীকে শক্তিশালী করেছে এবং তাঁদের সুযোগ ও সম্ভাবনার পরিধি প্রসারিত করেছে এমন বিভিন্ন উদ্যোগ নিয়ে প্রধানমন্ত্রী শ্রী নরেন্দ্র মোদী নানা নিবন্ধ, রেখাচিত্র, ভিডিও এবং তথ্য প্রকাশ করেছেন।
এক ট্যুইট বার্তায় প্রধানমন্ত্রী বলেছেন :
“বিকাশ ও উদ্ভাবনের চালিকাশক্তি হিসেবে সামনের সারিতে রয়েছেন মধ্যবিত্তরা। তাঁদের কঠোর পরিশ্রম নতুন ভারতের চেতনার স্বাক্ষরবাহী। মধ্যবিত্ত শ্রেণীর সুবিধায় এবং তাঁদের জীবনযাত্রা সহজ করার লক্ষ্যে আমাদের সরকার নিরলসভাবে কাজ করে চলেছে। #9YearsOfEnabledMiddleClass”
CG/SD/SKD
(Visitor Counter : 52
অর্থমন্ত্রক
চাষির আয়, ফসল গুদামজাত করা এবং পশুপালনে গুরুত্ব দিতে ১৬ দফা কর্মসূচি
প্রধানমন্ত্রী- কুসুম সম্প্রসারণ করে ২০ লক্ষ চাষিকে এর আওতায় আনা হবে
২০২০-২১ সালে ১৫ লক্ষ কোটি টাকা কৃষি ঋণের লক্ষ্য
চালু হবে “কিষান রেল” ও “কৃষি উড়ান”
ব্লক স্তরে সরকারি, বেসরকারি অংশীদারিত্বের মাধ্যমে গুদাম তৈরি
গ্রাম স্তরে “ধান্য লক্ষ্মী” রূপে খাদ্য গুদামজাত করতে মহিলা ও স্বয়ম্ভর গোষ্ঠীর ভূমিকার আরও বিকাশ
মৎস্য ক্ষেত্রে যুবাদের অংশগ্রহণে উৎসাহ দিতে ৩ হাজার ৪৭৭ সাগর মিত্র
নয়াদিল্লি, ০১ ফেব্রুয়ারী, ২০২০
চাষিদের আয় দ্বিগুন, উদ্যানবিদ্যা, শস্যের গুদাম এবং পশুপালনে গুরুত্ব দিতে অর্থমন্ত্রী নির্মলা সীতারমন ১৬ দফা কর্মসূচির প্রস্তাব দিয়েছেন। ‘সবকা সাথ সবকা বিকাশ, সবকা বিশ্বাস’ ও জীবনযাত্রা সহজ করার জন্য প্রধানমন্ত্রীর অঙ্গীকারে জোর দিয়ে অর্থমন্ত্রী একথা জানান।
চাষিদের আয় দ্বিগুন করা
২০২২ সালের মধ্যে চাষিদের আয় দ্বিগুন করার লক্ষ্যে, অর্থমন্ত্রী তাঁর বাজেট ভাষণে প্রধানমন্ত্রী- কুসুম সম্প্রসারণ করে ২০ লক্ষ চাষিকে এর আওতায় আনার পরিকল্পনা করেছেন। এই প্রকল্পে সৌর পাম্প এবং আরও ১৫ লক্ষ চাষিকে গ্রিড সংযুক্ত পাম্প বসাতে সাহায্য করা হবে। তাঁদের পতিতি বা কৃষিজমি নয় এসব জমিতে সৌরশক্তি উৎপাদন ও তা গ্রিডে বিক্রি করার জন্য পরিকল্পনা করা হচ্ছে।
কৃষকদের আয় দ্বিগুন করতে তাদের মৌমাছি পালন, সৌর পাম্প, সৌর শক্তি উৎপাদনের ব্যপারেও উৎসাহিত করা হবে। অর্থমন্ত্রী বলেন, অনলাইন জাতীয় জৈব কৃষিপণ্য বাজার- ‘জৈবিক খেতি’ পোর্টালটি আরও জোরদার করা হবে।
দেশে বিভিন্ন অঞ্চলে জলের সঙ্কট মেটাতে, অর্থমন্ত্রী বলেন, সরকার জল সঙ্কটে থাকা ১০০টি জেলায় সার্বিক ব্যবস্হা গ্রহণের পরিকল্পনা করছে।
গুদাম ও পরিবহন
গুদাম পরিকাঠামো বাড়ানো এবং খাদ্য শস্যের অপচয় কমাতে অর্থমন্ত্রী ব্লক স্তরে সরকারি, বেসরকারি অংশীদারিত্বের মাধ্যমে গুদাম গড়ে তোলার পরিকল্পনা করেছে। ফুট কর্পোরেশন এবং সেন্ট্রাল ওয়্যারহাউসিং কর্পোরেশনও তাদের জমিতে গুদাম তৈরি করবে।
দুধ, মাংস সহ পচনশীল পণ্য মসৃণভাবে পরিবহনের জন্য ভারতীয় রেল সরকারি, বেসরকারি অংশীদারিত্বের মাধ্যমে কিষান রেল চালু করবে। এক্সপ্রেস ও মালবাহি গাড়িতে হিমায়িত কোচ থাকবে। বিশেষত উত্তরপূর্বাঞ্চল এবং আদিবাসী জেলায় চাষিরা যাতে ফসলের উপযুক্ত দাম পান সেইজন্য অসামরিক বিমান পরিবহন মন্ত্রক কৃষি উড়ান চালু করবে।
পশুপালন
চাষির আয়ে পশুপালনের অবদানকে স্বীকৃতি দিয়ে শ্রীমতী সীতারমন ২০২৫ সালের মধ্যে এঁশো  দূর করার লক্ষ্য নিয়েছেন। এখনকার ৩০ শতাংশ থেকে বাড়িয়ে কৃত্রিম প্রজনন ৭০ শতাংশে নিয়ে যাওয়া হবে। অর্থমন্ত্রী জানান, দুগ্ধ প্রক্রিয়াকরণের ক্ষমতা বর্তমানের ৫ কোটি ৩৫ লক্ষ টন থেকে দ্বিগুণ বৃদ্ধি করে ২০২৫ সালের মধ্যে ১০ কোটি ৮০ লক্ষ টনে নিয়ে যাওয়া হবে।
কৃষি ঋণ
২০২০-২১ সালে ১৫ লক্ষ কোটি টাকা কৃষি ঋণের লক্ষ্যমাত্রা ধার্য করা হয়েছে। প্রধানমন্ত্রী কৃষি সম্মান নিধির উপকৃত সমস্ত ব্যক্তি কিষান ঋণ পত্রের আওতায় আসবে।
বাগিচা চাষ 
অর্থমন্ত্রী বলেছেন, বিপণন ও রপ্তানী বাড়ানোর জন্য রাজ্যগুলিকে সাহায্য করা হবে।
সাগর অর্থনীতি
অর্থমন্ত্রী সামুদ্রিক মৎস্য সম্পদ, শৈবাল, সামুদ্রিক গাছগাছড়া এবং খাঁচায় মাছ চাষের উন্নয়নে এক কাঠামোর পরিকল্পনা করেছেন। এরফলে ২০২২-২৩ সালের মধ্যে মাছের উৎপাদন ২ কোটি টনে নিয়ে যাওয়া সম্ভব হবে।
সরকার ৩ হাজার ৪৭৭ জন সাগর মিত্র এবং ৫শো মৎস্য উৎপাদনকারী সংস্হার মাধ্যমে মাছ উৎপাদন বাড়ানোর জন্য যুবাদের কাজে লাগাবে। অর্থমন্ত্রী আশা ২০২৪-২৫এ মাছ রপ্তানি এক লক্ষ কোটি টাকায় পৌঁছাবে।
CG/ SM /NS
(Visitor Counter : 114
খনিমন্ত্রক
কৌশলগতভাবে গুরুত্বপূর্ণ খনিজ সম্পদের ক্ষেত্রে আত্মনির্ভর হওয়ার প্রচেষ্টা
নতুন দিল্লি, ০৩ জানুয়ারি, ২০২২
দেশের খনিজ সম্পদের বিষয়ে নিরাপত্তা নিশ্চিত করার জন্য এবং গুরুত্বপূর্ণ ও কৌশলগত খনিজ সম্পদের ক্ষেত্রে আত্মনির্ভরতা অর্জনের লক্ষ্যে ন্যাশনাল অ্যালুমিনিয়াম কোম্পানি লিমিটেড, হিন্দুস্তান কপার লিমিটেড এবং মিনারেল এক্সপ্লোরেশন কর্পোরেশন লিমিটেড-এর স্বার্থ রক্ষা করে যথার্থ অংশগ্রহণের মাধ্যমে খনি মন্ত্রক ‘খনিজ বিদেশ ইন্ডিয়া লিমিটেড’  নামে একটি যৌথ উদ্যোগ সংস্থা তৈরি করেছে। এই সংস্থা লিথিয়াম, কোবাল্ট-এর মতো কৌশলগত ও গুরুত্বপূর্ণ প্রাকৃতিক সম্পদ অনুসন্ধান এবং শনাক্তকরণের দায়িত্বে থাকবে। আত্মনির্ভর ভারতের লক্ষ্যপূরণে এই উদ্যোগ ই-মোবিলিটি, পুনর্নবীকরণযোগ্য শক্তি, ওষুধ, মহাকাশ, বিমান চলাচলের মতো গুরুত্বপূর্ণ ক্ষেত্রে প্রয়োজনীয়তা পূরণ করবে।
স্বাধীন গবেষণা পরিচালনা এবং নির্বাচনের মানদণ্ডের ভিত্তিতে এই ধরণের খনিজ সম্পদ উৎপাদনকারী দেশগুলির সঙ্গে কেএবিআইএল - সংযোগে যোগাযোগ রক্ষা করে চলেছে। এখনও পর্যন্ত অস্ট্রেলিয়া, আর্জেন্টিনা, বলিভিয়া এবং চিলির মতো দেশগুলির সঙ্গে এই গুরুত্বপূর্ণ ও কৌশলগত খনিজ সম্পদ অন্বেষণের বিষয়ে যোগাযোগ রক্ষা করা হয়েছে। প্রাথমিক পর্যায়ে সংশ্লিষ্ট দেশের দূতাবাস ও সরকারি সংস্থার সঙ্গে আলোচনা করে প্রয়োজনীয় তথ্য আদানপ্রদান করা হচ্ছে। দেশের খনিজ ক্ষেত্রে বিনিয়োগের বিষয়ে যথাযথ সিদ্ধান্ত নেওয়ার জন্যই এই উদ্যোগ নেওয়া হয়েছে।
CG/SS/SKD/
(Visitor Counter : 143
যোগাযোগওতথ্যপ্রযুক্তিমন্ত্রক
টেলিযোগাযোগ/তথ্য ও যোগাযোগ প্রযুক্তি ক্ষেত্রে ভারত ও ব্রিটেনের মধ্যে সমঝোতাপত্র স্বাক্ষরকে অনুমোদন দিয়েছে কেন্দ্রীয় মন্ত্রিসভা
নয়াদিল্লি, ০৪ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে টেলিযোগাযোগ/তথ্য ও যোগাযোগ প্রযুক্তির ক্ষেত্রে কেন্দ্রীয় যোগাযোগ মন্ত্রক ও ব্রিটেনের ডিজিটাল, সংস্কৃতি, সংবাদ মাধ্যম ও ক্রীড়া দপ্তরের মধ্যে সমঝোতাপত্র স্বাক্ষরকে অনুমোদন দিয়েছে।
টেলিযোগাযোগ/তথ্য ও যোগাযোগ প্রযুক্তির ক্ষেত্রে দ্বিপাক্ষিক সহযোগিতা ও পারস্পরিক বোঝাপড়া এই সমঝোতাপত্রের মাধ্যমে দৃঢ় হবে। ব্রেক্সিট পরবর্তী সময়ে এই সমঝোতাপত্রের ফলে ভারতের জন্য সহযোগিতা ও বিভিন্ন সম্ভাবনা তৈরি হল। মূলত, যে বিষয়গুলিতে কাজ করা হবে, সেগুলি হল –
ক) টেলিযোগাযোগ/তথ্য ও যোগাযোগ প্রযুক্তির নীতি ও নির্দেশিকা
খ) স্পেকট্রাম ব্যবস্থাপনা
গ) টেলিযোগাযোগ এবং মোবাইল রোমিং
ঘ) টেলিযোগাযোগ/ তথ্য ও যোগাযোগ প্রযুক্তির কারিগরি ক্ষেত্রে পরীক্ষা-নিরীক্ষা ও শংসাপত্র প্রদান
ঙ) ওয়্যারলেস যোগাযোগ ব্যবস্থা
চ) ফাইভজি ইন্টারনেট, ক্লাউড কম্প্যুটিং, বিগ ডেটা ইত্যাদি ক্ষেত্রে টেলিযোগাযোগ/তথ্য ও যোগাযোগ প্রযুক্তির কারিগরি উদ্ভাবন
ছ) টেলিযোগাযোগ ক্ষেত্রের পরিকাঠামোর নিরাপত্তা এবং টেলিপরিষেবার নিরাপত্তা
জ) উন্নত প্রযুক্তির ক্ষমতা নির্মাণ ও যেখানে সম্ভব, সেখানে বিশেষজ্ঞদের মধ্যে মতবিনিময়
ঝ) অত্যাধুনিক প্রযুক্তির গবেষণা ও উন্নয়নের জন্য তথ্যের আদান-প্রদান
ঞ) টেলিযোগাযোগ/ তথ্য ও যোগাযোগ প্রযুক্তির জন্য নতুন নতুন সম্ভাবনাকে আরও বিকশিত করা
ট) টেলিযোগাযোগ/ তথ্য ও যোগাযোগ প্রযুক্তির ব্যবসা-বাণিজ্য, বিনিয়োগ এবং প্রযুক্তি ক্ষেত্রে প্রতিনিধি পর্যায়ে সফর এবং পারস্পরিক সম্মতিতে প্রদর্শনীর ব্যবস্থা করা
ঠ) সমঝোতাপত্র অনুসারে, টেলিযোগাযোগ/ তথ্য ও যোগাযোগ প্রযুক্তির ক্ষেত্রে পারস্পরিক বোঝাপড়ার ওপর ভিত্তি করে অন্যান্য সহযোগিতা
CG/CB
(
তথ্যওসম্প্রচারমন্ত্রক
নিউজঅনএআইআর রেডিও-র লাইভ-স্ট্রিমিং-এর আন্তর্জাতিক ক্রমতালিকা
নতুন দিল্লি, ২৩ আগস্ট, ২০২১
নিউজঅনএআইআর ক্রমতালিকার মাপকাঠিতে একটি আকর্ষণীয় নতুন সংযোজন হলো এআইআরনিউজ ২৪x৭ অনুষ্ঠানকে বিশ্বব্যাপী সর্বাধিক জনপ্রিয় হিসেবে দেখানো হয়েছে। সকালের সংবাদ, সমাচার প্রভাত, সত্য কে প্রয়োগ এবং আজ সভেরা – এগুলি হলো বিশ্বব্যাপী এআইআরনিউজ ২৪x৭ –এর জনপ্রিয় রেডিও অনুষ্ঠান। বিশ্বের শীর্ষ দেশগুলির সর্বশেষ ক্রমতালিকায় যেখানে নিউজঅনএআইআর অ্যাপে অল ইন্ডিয়া রেডিও লাইভ-স্ট্রিম সবচেয়ে বেশি জনপ্রিয়, সেখানে সৌদিআরবকে দশম স্থান থেকে সরিয়ে শীর্ষ ১০টি দেশের মধ্যে জায়গা করে নিয়েছে নিউজিল্যান্ড।
বিশ্বব্যাপী শীর্ষ এআইআর স্ট্রিমিং-এর ক্রমতালিকায় পরিবর্তন হয়েছে। এআইআর ত্রিশুর এবং এআইআর অনন্তপুরী এই প্রথমবার শীর্ষ ১০ –এর মধ্যে স্থান করে নিয়েছে। এই তালিকা থেকে এআইআর কোদাইকানাল এবং অস্মিতা মুম্বাই বাদ পড়েছে। এআইআর চেন্নাই রেনবো পঞ্চম থেকে অষ্টম স্থানে নেমে এসেছে এবং এআইআর কোচি এফএম রেনবো পঞ্চম স্থানে উঠে এসেছে। শীর্ষ এআইআর স্ট্রিমিংগুলির জন্য দেশের ক্রমতালিকায় নিউজিল্যান্ডে বিবিধ ভারতী, এফএম গোল্ড দিল্লি, এফএম রেনবো দিল্লি, এআইআর কোচি এবং বিবিধ ভারতী বেঙ্গালুরু জায়গা করে নিয়েছে। মধ্যপ্রাচ্যের দেশগুলিতে জনপ্রিয়তা লাভ করা ছাড়াও এআইআর ত্রিশুর-এর সিঙ্গাপুর, হংকং ও মার্কিন যুক্তরাষ্ট্রের বেশ কিছু শ্রোতা রয়েছেন। বিবিধ ভারতী ন্যাশনাল শীর্ষ ১০টি দেশের মধ্যে সবচেয়ে বেশি জনপ্রিয়।
অল ইন্ডিয়া রেডিও-র ২৪০ টিরও বেশি রেডিও পরিষেবা প্রসারভারতীর অফিসিয়াল অ্যাপ নিউজঅনএআইআর-এ সরাসরি সম্প্রচারিত হয়। নিউজঅনএআইআর অ্যাপে এই অল ইন্ডিয়া রেডিও-র স্ট্রিমিং –এর প্রচুর সংখ্যক শ্রোতা রয়েছেন। শুধু ভারতেই নয়, বিশ্বব্যাপী ৮৫টিরও বেশি দেশে এবং ৮ হাজারটি শহরে এর শ্রোতা রয়েছেন।
পরিসংখ্যান থেকে দেখা গেছে যে নিউজঅনএআইআর অ্যাপে এআইআর লাইভ-স্ট্রিম সবচেয়ে জনপ্রিয়। বিশ্বের বাকি অংশে নিউজঅনএআইআর অ্যাপে শীর্ষে রয়েছে অল ইন্ডিয়া রেডিও স্ট্রিমিং। পয়লা আগস্ট থেকে ১৫ আগস্ট পর্যন্ত পাক্ষিক তথ্যের ওপর ভিত্তি করে এই ক্রমতালিকা তৈরি করা হয়েছে।
CG/SS/SKD/
(Visitor Counter : 135
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৭০ কোটি ৯৫ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ৩৭ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৩ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭০ কোটি ৯৫ লক্ষ ২৪ হাজার ৭২০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ৩৭ লক্ষ ১৪ হাজার ৮৪১টি টিকার ডোজ হাতে রয়েছে।
CG/SS/
(Visitor Counter : 82
কেন্দ্রীয়মন্ত্রিসভা
তাইপেই-র ইন্ডিয়া-তাইপেই অ্যাসোসিয়েশন এবং ভারতের তাইপেই অর্থনৈতিক ও সাংস্কৃতিক কেন্দ্রের মধ্যে দ্বিপাক্ষিক বিনিয়োগ চুক্তি স্বাক্ষরে কেন্দ্রীয় মন্ত্রিসভার অনুমোদন
নয়াদিল্লি, ২৪ অক্টোবর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে তাইপেই-র ইন্ডিয়া-তাইপেই অ্যাসোসিয়েশন  এবং ভারতের তাইপেই অর্থনৈতিক ও সাংস্কৃতিক কেন্দ্রের  মধ্যে দ্বিপাক্ষিক বিনিয়োগ চুক্তি বা বিআইএ স্বাক্ষরের প্রস্তাবটি অনুমোদিত হয়েছে।
দ্বিপাক্ষিক এই বিনিয়োগ চুক্তি স্বাক্ষরের ফলে উভয় পক্ষের মধ্যে লগ্নি প্রবাহ বৃদ্ধি পাবে বলে মনে করা হচ্ছে। সেইসঙ্গে, চুক্তিটি আইটিএ এবং টিইসিসি-র মধ্যে পারস্পরিক ভিত্তিতে বিনিয়োগকে সুরক্ষা প্রদান করবে। এমনকি, এই চুক্তির ফলে বিনিয়োগকারী আস্থা ও লগ্নির সুযোগ-সুবিধাও বৃদ্ধি পাবে। এর ফলে, লগ্নিকারীদের জন্য বিনিয়োগের এক অনুকূল বাতাবরণ গড়ে উঠবে। প্রত্যক্ষ বিদেশি বিনিয়োগের  এক উপযুক্ত গন্তব্য হিসেবে ভারতকে তুলে ধরতেও এই চুক্তিটি সহায়ক হবে।
CG/BD/DM/…
(Visitor Counter : 88
স্বাস্থ্যওপরিবারকল্যাণমন্ত্রক
বধিরতা প্রতিরোধের জাতীয় কর্মসূচি
নয়াদিল্লি, ১৬ জুলাই, ২০১৯
জাতীয় স্বাস্হ্য মিশনের নীতি-নির্দেশিকা অনুযায়ী বধিরতা প্রতিরোধ ও নিয়ন্ত্রণের জাতীয় কর্মসূচি রূপায়ণে ব্যয় কেন্দ্র ও রাজ্য ৬০:৪০ অনুপাতে বহন করবে। কেবল উত্তর-পূর্বাঞ্চল ও হিমালয়ের রাজ্যগুলিতে কেন্দ্র ও রাজ্যের ব্যয় বহনের অনুপাত হবে ৯০:১০। কেন্দ্রশাসিত অঞ্চলের ক্ষেত্রে ব্যয়ের পুরোটাই কেন্দ্র বহন করবে, তবে দিল্লী ও পুডুচেরির মতো বিধানসভা থাকা কেন্দ্রশাসিত অঞ্চলে এই অনুপাত ৬০:৪০-ই থাকবে।
বধিরতা প্রতিরোধ ও নিয়ন্ত্রণের জাতীয় কর্মসূচির আওতায় প্রত্যেকটি জেলায় প্রশিক্ষণপ্রাপ্ত কর্মী পাঠানো হয়, যাঁরা প্রাথমিক পর্যায়ে বধিরতা চিহ্নিত করা ও নিয়ন্ত্রণের কাজ করেন। বধিরতা সম্বন্ধে সচেতনতা সৃষ্টির জন্য প্রচারমূলক কর্মসূচি আয়োজনের খাতে প্রত্যেকটি রাজ্য বা কেন্দ্রশাসিত অঞ্চলকে বার্ষিক ২০ লক্ষ টাকা করে দেওয়া হয় এবং কর্মসূচি রূপায়ণকারী জেলাগুলিকে ২ লক্ষ টাকা করে দেওয়া হয়। ইএনটি শল্যচিকিৎসক, মহিলারোগ বিশেষজ্ঞ, শিশুরোগ বিশেষজ্ঞ, মেডিক্যাল অফিসার, প্যারা-মেডিক্যাল কর্মী ও শিক্ষকদের এবং অভিভাবকদেরকেও বধিরতা সম্বন্ধে সচেতন করে তোলার প্রশিক্ষণ দেওয়া হয়। এছাড়া, রাষ্ট্রীয় বাল স্বাস্হ্য কর্মসূচির মাধ্যমে এবং একযোগে বিভিন্ন স্হানে জনসংখ্যার মধ্যে শ্রবণশক্তিহীনতা চিহ্নিত করার জন্য চিকিৎসা শিবিরের আয়োজন করা হয়। প্রত্যেকটি রাজ্য ও কেন্দ্রশাসিত অঞ্চলে এই কর্মসূচি রূপায়ণকারী জেলাগুলির বসবাসকারীদের শ্রবণশক্তি সংক্রান্ত পরিষেবা নিখরচায় দেওয়া হয়।
আজ রাজ্যসভায় এক প্রশ্নের লিখিত জবাবে এই তথ্য জানান কেন্দ্রীয় স্বাস্হ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SC/NS
(Visitor Counter : 97
নির্বাচনকমিশন
গুজরাট বিধানসভার ৬৪-ধ্রাঙগাধরা এবং ৮৫-মনবদর কেন্দ্রের উপনির্বাচনের নির্ঘন্ট
নয়াদিল্লি, ১৪ মার্চ, ২০১৯
ভারতের নির্বাচন কমিশন গুজরাট বিধানসভার ৬৪-ধ্রাঙগাধরা এবং ৮৫-মনবদর কেন্দ্র দুটির জন্য উপনির্বাচন করার সিদ্ধান্ত নিয়েছে।
কমিশন, উৎসব, ভোটার তালিকা-সহ নানা বিষয় বিবেচনা করে সিদ্ধান্ত নিয়েছে ঐ দুই বিধানসভা কেন্দ্রগুলি যেসব লোকসভার আওতায় পড়ে, লোকসভা নির্বাচনের সঙ্গে সেখানেও বিধানসভার উপনির্বাচন করা হবে।
|
|
ক্রম তালিকা
|
|
প্রক্রিয়া
|
|
তারিখ
|
|
১.
|
|
নির্বাচনী বিজ্ঞপ্তি জারি
|
|
২৮.০৩.২০১৯
|
|
২.
|
|
মনোনয়নপত্র জমা দেওয়ার শেষ দিন
|
|
০৪.০৪.২০১৯
|
|
৩.
|
|
মনোনয়নপত্রগুলি পরীক্ষা করার প্রক্রিয়া
|
|
০৫.০৪.২০১৯
|
|
৪.
|
|
মনোনয়ন প্রত্যাহারের শেষ দিন
|
|
০৮.০৪.২০১৯
|
|
৫.
|
|
ভোট গ্রহণের দিন
|
|
২৩.০৪.২০১৯
|
|
৬.
|
|
ভোট গণনার দিন
|
|
২৩.০৫.২০১৯
|
|
৭.
|
|
সম্পূর্ণ নির্বাচনী প্রক্রিয়া সমাপ্ত করার দিন
|
|
২৭.০৫.২০১৯
ভোটার তালিকা :
উপনির্বাচনের জন্য ০১.০১.২০১৯-এ সংশোধিত ভোটার তালিকাটি বিবেচিত হবে।
বৈদ্যুতিন ভোটগ্রহণ যন্ত্র এবং ভিভিপ্যাট :
কমিশন সিদ্ধান্ত নিয়েছে এই দুই কেন্দ্রের উপনির্বাচনের জন্য প্রতিটি বুথে বৈদ্যুতিন ভোটগ্রহণ যন্ত্র- ইভিএম এবং ভিভিপ্যাট ব্যবহার করা হবে। এরজন্য প্রয়োজনীয় সংখ্যক ইভিএম-এর ব্যবস্হা করা হবে। এই যন্ত্রগুলির সাহায্যে নির্বাচন প্রক্রিয়া সুষ্ঠুভাবে সম্পন্ন করার লক্ষ্যে সমস্ত পদক্ষেপ নেওয়া হয়েছে।
প্রকৃত ভোটার চিহ্নিতকরণ :
কমিশন সিদ্ধান্ত নিয়েছে আগের মতোই এই উপনির্বাচনগুলির ভোটগ্রহণের সময় প্রকৃত ভোটার চিহ্নিতকরণ প্রক্রিয়া বাধ্যতামূলক। ভোটারদের চিহ্নিত করার জন্য স্বচিত্র পরিচয়পত্র  প্রামান্য নথি হিসেবে বিবেচিত হবে। তবে কোন ভোটারের নাম ভোটার তালিকায় থাকলে তিনি যেন তাঁর গণতান্ত্রিক অধিকার প্রয়োগ করতে পারেন সেইজন্য চিহ্নিতকরণের ক্ষেত্রে অতিরিক্ত কিছু নথিরও ব্যবহারের অনুমতি দেওয়া হয়েছে।
নির্বাচনী আচরণবিধি :
এই বিধানসভা কেন্দ্রগুলি যেসমস্ত জেলার অধীনে সেখানে আদর্শ নির্বাচনী আচরণবিধি বলবৎ হয়েছে। এবিষয়ে কমিশনের ওয়েবসাইটে গত ২৯ জুন ২০১৭ কমিশনের নির্দেশ সংক্রান্ত বিজ্ঞপ্তি 437/6/INST/2016/CCS-টি বিবেচিত হবে। আদর্শ আচরণবিধি সমস্ত প্রার্থী, রাজনৈতিক দল এবং সংশ্লিষ্ট রাজ্য সরকারের ক্ষেত্রে প্রযোজ্য হবে। এই আদর্শ আচরণবিধি কেন্দ্রীয় সরকারের সংশ্লিষ্ট রাজ্যের ক্ষেত্রেও প্রযোজ্য।
SSS/CB/NS
(Visitor Counter : 107
সড়কপরিবহণওমহাসড়কমন্ত্রক
সরকার পলিউশন আন্ডার কণ্ট্রোল সার্টিফিকেট  ফর্মকে এক আদর্শ অভিন্ন ফরম্যাটে নিয়ে এসেছে, যা সারা দেশে জারি করা হবে
নয়াদিল্লি, ২২ জুলাই, ২০২১
কেন্দ্রীয় মোটরগাড়ি আইন, ১৯৮৯ - এর আওতায় মন্ত্রক গত ১৪ জুন এক বিজ্ঞপ্তি জারি করে পলিউশন আন্ডার কন্ট্রোল সার্টিফিকেট  ফর্মকে এক আদর্শ অভিন্ন ফরম্যাটে রূপান্তরিত করার কথা ঘোষণা করেছে। পলিউশন আন্ডার কন্ট্রোল সম্পর্কিত তথ্য বাহন ডেটাবেসের সঙ্গে সংযুক্ত করা সম্পর্কিত আরও একটি বিজ্ঞপ্তি মন্ত্রকের পক্ষ থেকে ২০১৮’র ৬ জুন জারি করা হয়।
কেন্দ্রীয় মোটরগাড়ি আইন, ১৯৮৯ - এর ১১৫  ধারা অনুযায়ী, যেদিন একটি মোটরগাড়ি প্রথম রেজিস্টার হয়েছিল, সেদিন থেকে এক বছরের মেয়াদ উত্তীর্ণ হওয়ার পর প্রতিটি গাড়ির সঙ্গে রাজ্য সরকারের স্বীকৃত সংস্থার কাছ থেকে সংগ্রহ করা বৈধ পলিউশন আন্ডার কন্ট্রোল ফর্ম রাখতে হবে।
মোটরগাড়ি আইনের ১১৬  উপধারা অনুযায়ী, প্রয়োজন-সাপেক্ষে পলিউশন আন্ডার কন্ট্রোল সার্টিফিকেট দেখাতে হতে পারে এবং এ ধরনের প্রতিটি সার্টিফিকেটের বৈধতা ছ’মাস। অবশ্য, ভারত স্টেজ-৪ বা ভারত স্টেজ-৬ বিধি অনুযায়ী, উৎপাদিত যানবাহনগুলির ক্ষেত্রে এ ধরনের দূষণ সংক্রান্ত সার্টিফিকেটের বৈধতা ১২ মাস।
পলিউশন আন্ডার কন্ট্রোল সেন্টারগুলির কাজকর্ম যথাযথভাবে পরিচালনার জন্য মন্ত্রকের পক্ষ থেকে রাজ্য সরকারগুলিকে একাধিক পরামর্শ জারি করা হয়েছে। এই পরামর্শগুলির মধ্যে রয়েছে – রাজ্য পরিবহণ দপ্তরগুলি রাজ্যের প্রতিটি জ্বালানী সংগ্রহ কেন্দ্রে পলিউশন আন্ডার কন্ট্রোল সেন্টার থাকা বাধ্যতামূলক করবে। পলিউশন আন্ডার কন্ট্রোল মেশিনগুলির কার্যক্ষমতা যাচাই করতে সংশ্লিষ্ট রাজ্য সরকারের পরিবহণ দপ্তরের স্বীকৃত তৃতীয় একটি পক্ষ কার্যক্ষমতা যাচাই করে দেখবে। পলিউশন আন্ডার কন্ট্রোল বাবদ প্রযোজ্য মাশুল আগেই মিটিয়ে দিতে হবে। প্রয়োজনীয় সরঞ্জামে সুসজ্জিত ভ্রাম্যমাণ দূষণ নিরূপণ কেন্দ্র চালু করতে হবে, যাতে তৎক্ষণাৎ যে কোনও মোটরগাড়ির দূষণ ব্যবস্থা যাচাই করে দেখা যায়।
মোটরগাড়ি আইন, ১৯৮৮ এবং কেন্দ্রীয় মোটরগাড়ি আইন, ১৯৮৯ – এর ধারাগুলি কার্যকর করার দায়িত্ব সংশ্লিষ্ট রাজ্য ও কেন্দ্রশাসিত অঞ্চলের। লোকসভায় এক লিখিত জবাবে এই তথ্য দেন সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি।
CG/BD/SB
(Visitor Counter : 205
শ্রমওকর্মসংস্থানমন্ত্রক
পেনশনভোগীদের "জীবন প্রমান" জমা করার জন্য এম্পয়িজ প্রভিডেন্ট ফান্ড অর্গানাইজেশন  কমন সার্ভিস সেন্টার পরিচালন ব্যবস্থাকে যুক্ত করেছে
নয়াদিল্লী, ১১ জুন, ২০২০
কোভিড-১৯ মহামারীর এই কঠিন সময়ে কর্মচারী পেনশন প্রকল্প এর আওতায় পেনশনভোগীদের পরিষেবা দোরগোড়ায় পৌঁছে দিতে এম্পয়িজ প্রভিডেন্ট ফান্ড অর্গানাইজেশন  বা কর্মচারী ভবিষ্যৎ নিধি সংস্থা কমন সার্ভিস সেন্টারের পরিষেবাকে যুক্ত করেছে। এই কমন সার্ভিস সেন্টারের মাধ্যমে পেনশনভোগীরা ডিজিটাল মাধ্যমে ‘জীবন প্রমাণ’ জমা করতে পারবেন। ইপিএফও তার ৬৫ লক্ষ পেনশনভোগীদের এই সুবিধা প্রদান করার জন্য ৩ লক্ষ ৬৫ হাজার কমন সার্ভিস সেন্টারের পরিষেবাকে যুক্ত করেছে। ইপিএস-এর আওতায় পেনশনভোগীদের প্রতি মাসে পেনশন তোলার জন্য প্রতি বছর ‘জীবন প্রমাণ’ বা 'জীবন শংসাপত্র' জমা করতে হয়।
এই কমন সার্ভিস সেন্টারের পরিষেবা ছাড়াও ইপিএস-এর আওতাভুক্ত পেনশনভোগীরা ১৩৫টি আঞ্চলিক কার্যালয়, ১১৭টি জেলা কার্যালয় এবং যে ব্যাঙ্ক থেকে পেনশন তোলেন সেখানেও জীবন প্রমাণ জমা করতে পারবেন। ইপিএস-এর আওতায় পেনশনভোগীরা যাতে স্বেচ্ছায় নিজের পছন্দ মতো বাড়ির কাছে নির্ধারিত কমন সার্ভিস সেন্টারে জীবন প্রমাণ জমা করতে পারেন সেই কারণেই কর্মচারী ভবিষ্যৎ নিধি সংস্থা এই পদক্ষেপ গ্রহণ করছে।
এছাড়াও একটি নীতিগত পরিবর্তন করা হয়েছে। তা হল, এখন থেকে ইপিএস-এর আওতাভুক্ত পেনশনভোগীরা তাদের সুবিধামতো বছরের যে কোন সময়ে ডিজিটাল মাধ্যমে জীবন প্রমাণ জমা করতে পারবেন। জীবন প্রমাণ জমা করার তারিখ থেকে এক বছর পর্যন্ত তা বৈধ থাকবে। আগে পেনশনভোগীদের নভেম্বর মাসে জীবন প্রমাণ জমা করতে হত। সেক্ষেত্রে পেনশনভোগীদের অনেক সময় সমস্যার মুখোমুখি হতে হতো। এমনকি অনেক ক্ষেত্রেই পেনশেনভোগীদের অ্যাকাউন্টে টাকা আসাও বন্ধ হয়ে যেতে। এছাড়াও দেরি করে জীবন শংসাপত্র জমা করার ফলে বৈধতার সময়সীমাও অনেক কমে আসতো। এখন এই পদক্ষেপ গ্রহণ করার ফলে ইপিএস-এর আওতাভুক্ত পেনশনভোগীদের কোনোরকম সমস্যা ছাড়াই সামাজিক সুরক্ষা প্রদান করা সম্ভব হবে।
ইপিএফও বিশেষত এই সংকটের সময়ে কর্মচারী পেনশন প্রকল্পের আওতায়ভুক্ত ৬৫ লক্ষ পেনশনভোগীদের যথা সময়ে পেনশন প্রদান সুনিশ্চিত করতে প্রতিশ্রুতিবদ্ধ।
(CG/SS/NS
অর্থমন্ত্রক
শক্তি সাশ্রয়মূলক কর্মসূচি ভারতের খরচের পরিমাণ ৫০ হাজার কোটি টাকা সাশ্রয় করেছে এবং ২০১৭-১৮ অর্থবর্ষে কার্বন নিঃসরণ  র পরিমাণ ১০৮.২৮ মিলিয়ন টন কমিয়েছে
নয়াদিল্লি, ০৪ জুন, ২০১৯
সংসদে কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমনের পেশ করা আর্থিক সমীক্ষায় বলা হয়েছে সারা বিশ্বের তুলনায় ভারতে মাথাপিছু এক তৃতীয়াংশ শক্তি সাশ্রয় হয়েছে। যারফলে দেশের মাথাপিছু শক্তি সাশ্রয় ২.৫ গুন বেড়েছে। এর প্রভাব পড়েছে মধ্যবিত্ত শ্রেণীর মানুষের মাথাপিছু আয় বৃদ্ধিতে। সমীক্ষায় আরও বলা হয়েছে, শক্তি সাশ্রয়মূলক কর্মসূচি রূপায়ণের ফলে ২০১৭-১৮ অর্থবর্ষে মোট ৫৩ হাজার কোটি টাকা সাশ্রয় হয়েছে। কার্বন নিঃসরণ -র পরিমাণ ১০৮.২৮ মিলিয়ন টন কমেছে বলে সমীক্ষায় বলা হয়েছে।
CG/SS/NS
(Visitor Counter : 94
প্রতিরক্ষামন্ত্রক
২০২২-এর প্রজাতন্ত্র দিবস উপলক্ষে সাম্মানিক পদ পুরস্কারের তালিকা
নতুন দিল্লি, ২৫ জানুয়ারি, ২০২২
এবারের প্রজাতন্ত্র দিবস উপলক্ষে সাম্মানিক পদে ভূষিত ক্যাপ্টেন ও লেফটেন্যান্টদের তালিকা মন্ত্রকের ওয়েবসাইট থেকে দেখা যেতে পারে। এই তালিকায় যে সমস্ত বিবরণ রয়েছে তা আজ বেলা ১২টা পর্যন্ত প্রকাশ বা সম্প্রচারযোগ্য নয়।
CG/BD/AS/
(Visitor Counter : 167
প্রধানমন্ত্রীরদপ্তর
প্রধানমন্ত্রী মোদী ও বাংলাদেশের প্রধানমন্ত্রী শেখ হাসিনা যৌথভাবে ভিডিও কনফারেন্সের মাধ্যমে সে দেশে বিভিন্ন উন্নয়নমূলক প্রকল্পের সূচনা করলেন
নয়াদিল্লি, ১১ মার্চ, ২০১৯
প্রধানমন্ত্রী নরেন্দ্র মোদী ও বাংলাদেশের প্রধানমন্ত্রী শেখ হাসিনা যৌথভাবে ভিডিও কনফারেন্সের মাধ্যমে সে দেশে বিভিন্ন উন্নয়নমূলক প্রকল্পের সূচনা করেছেন। উভয় নেতা যে প্রকল্পগুলির সূচনা করেন তার মধ্যে রয়েছে – বাস ও লরি সরবরাহ, ৩৬টি সামাজিক চিকিৎসা পরীক্ষাকেন্দ্র, ১১টি জল পরিশোধন কেন্দ্র এবং সে দেশে জাতীয় জ্ঞান-ভিত্তিক ব্যবস্থার সম্প্রসারণ।
এই উপলক্ষে প্রধানমন্ত্রী মোদী বলেন, বাংলাদেশের প্রধানমন্ত্রী শেখ হাসিনার সঙ্গে এটি তাঁর ষষ্ঠ ভিডিও সম্মেলন। তিনি আরও বলেন, ভারত ও বাংলাদেশের মধ্যে সম্পর্কের নিবিড়তার ক্ষেত্রে প্রধানমন্ত্রী হাসিনার দূরদৃষ্টি বড় অনুপ্রেরণা যোগায়। আজ যে সমস্ত প্রকল্পের সূচনা হয়েছে সেগুলি কেবল পরিবহণ ব্যবস্থার বিকাশই ঘটাবে না, সেইসঙ্গে জ্ঞান-ভিত্তিক আদানপ্রদানেও গুরুত্বপূর্ণ ভূমিকা নেবে। প্রধানমন্ত্রী বলেন, জাতীয় জ্ঞান-ভিত্তিক ব্যবস্থা ভারত ও বিশ্বের সঙ্গে বাংলাদেশের পণ্ডিতবর্গ ও গবেষণা প্রতিষ্ঠানগুলির মধ্যে যোগসূত্র গড়ে তুলবে। বাংলাদেশে সুলভ গণ-পরিবহণ ব্যবস্থার প্রসারে বাস ও লরিগুলি বড় ভূমিকা পালন করবে। একইভাবে, পরিশ্রুত জল সরবরাহের ক্ষেত্রে জল পরিশোধন কেন্দ্র এবং চিকিৎসা পরীক্ষাকেন্দ্রগুলির মাধ্যমে সে দেশের প্রায় ২ লক্ষ মানুষ উপকৃত হবেন। প্রধানমন্ত্রী আরও বলেন, এই প্রকল্পগুলি সাধারণ মানুষের জীবনযাপনের মানোন্নয়নে ভারত ও বাংলাদেশের সম্পর্কের ক্ষেত্রে গুরুত্বপূর্ণ ভূমিকা পালন করবে।
প্রধানমন্ত্রী মোদী বাংলাদেশের সার্বিক উন্নয়নে প্রধানমন্ত্রী শেখ হাসিনার উচ্চাকাঙ্খী প্রকল্পগুলির প্রশংসা করে সেগুলির বাস্তবায়নে ভারতের সমর্থনের কথা পুনরায় ব্যক্ত করেন। ভারত ও বাংলাদেশের মধ্যে দ্বিপাক্ষিক সম্পর্ক আগামীতে থাকবে বলে প্রধানমন্ত্রী প্রত্যয় ব্যক্ত করেন।
SSS/BD/DM
(Visitor Counter : 144
কৃষিমন্ত্রক
কৃষিমন্ত্রী শ্রী নরেন্দ্র সিং তোমর খরিফ অভিযান ২০২১ সংক্রান্ত জাতীয় কৃষি সম্মেলন উদ্বোধন করলেন
নতুন দিল্লি, ৩০ এপ্রিল, ২০২১
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর আজ খরিফ অভিযান ২০২১ সংক্রান্ত জাতীয় কৃষি সম্মেলন উদ্বোধন করেছেন। এই উপলক্ষে বিভাগীয় প্রতিমন্ত্রী শ্রী পুরুষোত্তম রূপালা ও শ্রী কৈলাশ চৌধুরী উপস্থিত ছিলেন। আসন্ন খরিফ মরশুমে শস্যের সুরক্ষায় প্রয়োজনীয় কৌশল গ্রহণ এবং বিভিন্ন ধরণের চ্যালেঞ্জ মোকাবিলায় এই সম্মেলনে রাজ্যগুলির সঙ্গে আলাপ-আলোচনা হয়েছে।
খরিফ শস্যের সুরক্ষায় আগাম পরিস্থিতি গ্রহণ সহ বিভিন্ন শস্যের বীজ, কীটনাশক, সার ও যন্ত্রপাতির যোগান নিয়েও সম্মেলনে আলোচনা হয়। দুর্ভাগ্যবসত কোন রাজ্য বা জেলায় যদি খরা পরিস্থিতির উদ্ভব হয়, সেক্ষেত্রে উদ্ভূত পরিস্থিতি মোকাবিলায় আগাম প্রস্তুতি গ্রহণের মত বিষয়গুলি নিয়েও আলোচনা হয়েছে। কোভিড মহামারীর প্রেক্ষিতে কৃষি ক্ষেত্রের জন্য যেসমস্ত নীতি-নির্দেশিকা বা পরামর্শ জারি করা হয়েছে, তার রূপায়ণ পরিকল্পনা নিয়ে রাজ্যগুলির সঙ্গে আলোচনা হয়।
সম্মেলনের উদ্বোধন করে শ্রী তোমর রেকর্ড খাদ্য শস্য উৎপাদনের জন্য কৃষক সমাজের নিরলস প্রচেষ্টার প্রশংসা করেন। উল্লেখ করা যেতে পারে, এবার রেকর্ড ৩০ কোটি ৩৩ লক্ষ টনের বেশি খাদ্য শস্য উৎপাদিত হয়েছে। এপ্রসঙ্গে শ্রী তোমর বলেন, কোভিড-১৯ মহামারীর প্রতিকূল পরিস্থিতি সত্বেও কৃষি ক্ষেত্র তার সহজাত সক্ষমতার পরিচয় রেখেছে। কৃষি ও সহযোগী ক্ষেত্রগুলি নিরন্তর জিডিপি-তে অবদান রেখে চলেছে। কৃষক সমাজের কল্যাণে কেন্দ্রীয় সহায়তা পুষ্ট প্রকল্পগুলি কার্যকর রূপায়ণে শ্রী তোমর রাজ্য সরকারগুলির প্রচেষ্টার প্রশংসা করেন।
শ্রী তোমর ২০২১-২২ মরশুমে রেকর্ড ৩০ কোটি ১৯ লক্ষ টন থেকে ৩০ কোটি ৭০ লক্ষ টন পর্যন্ত খাদ্যশস্য উৎপাদনের লক্ষ্যমাত্র স্থির করেন। খাদ্যশস্য উৎপাদনের দ্বিতীয় আগাম হিসেব অনুযায়ী ২০২০-২১-এ ৩০ কোটি ৩৩ লক্ষ টনের বেশি খাদ্যশস্য উৎপাদিত হবে বলে অনুমান করা হয়েছে। এরফলে, আমদানি নির্ভরশীলতা কমবে এবং আত্মনির্ভর ভারত গঠনের স্বপ্ন পূরণ করা সম্ভব হবে।
তৈলবীজ ও ডাল শস্যের উৎপাদন ঘাটতিতে উদ্বেগ প্রকাশ করে শ্রী তোমর ঘাটতি পরিস্থিতি মোকাবিলায় মিশন মোড ভিত্তিতে রাজ্য সরকারগুলিকে কাজ করার অনুরোধ জানান। তিনি রাজ্য সরকারগুলিকে জৈব পদ্ধতিতে কৃষিকাজের জন্য নির্দিষ্ট এলাকা চিহ্নিতকরণের পরামর্শ দেন। রাজ্য সরকারগুলি কৃষি ক্ষেত্রে যেসমস্ত সমস্যার সম্মুখীন হচ্ছে, তা দূর করার জন্য শ্রী তোমর কেন্দ্রীয় সরকারের পক্ষ থেকে সবরকম সাহায্যের আশ্বাস দেন।
সম্মেলনে মন্ত্রকের সচিব শ্রী সঞ্জয় আগরওয়াল, কৃষি কমিশনার ডঃ সুরেশ মালহোত্রা সহ মন্ত্রকের উচ্চপদস্থ আধিকারিকরা উপস্থিত ছিলেন। রাজ্য ও কেন্দ্রশাসিত অঞ্চলের উচ্চপদস্থ আধিকারিকরাও সম্মেলনে যোগ দেন।
SDG/BD/AS/
(Visitor Counter : 137
প্রধানমন্ত্রীরদপ্তর
খ্রীস্টমাস উপলক্ষ্যে জনসাধারণকে প্রধানমন্ত্রীর শুভেচ্ছা
নতুনদিল্লি, ২৫শে ডিসেম্বর, ২০২১
প্রধানমন্ত্রী শ্রী নরেন্দ্র মোদী খ্রীষ্টমাস উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“সকলকে খ্রীষ্টমাসের শুভেচ্ছা জানাই! আমরা প্রভু যিশুর জীবন ও উপদেশকে অনুসরণ করব। যিশু সেবা, করুণা ও বিনয়কে অগ্রাধিকার দিতেন। আপনারা সকলে সুস্থ থাকুন, সমৃদ্ধি আপনাদের জীবনে আসুক। সর্বত্র সম্প্রীতি বিরাজ করুক।“
CG/CB/
(
শিল্পওবাণিজ্যমন্ত্রক
চা বাগান
নয়াদিল্লি, ১১ জুলাই, ২০১৯
দেশে বর্তমানে প্রতিষ্ঠিত চা বাগানের সংখ্যা ১ হাজার ৫৮৫টি। ২০১৫ সালের টি-বোর্ডের করা সমীক্ষা অনুযায়ী বিভিন্ন কোম্পানী পরিচালিত চা বাগানগুলির মোট কর্মীসংখ্যা ১১ লক্ষ ৩১ হাজার ৯৪২ জন। এরমধ্যে পশ্চিমবঙ্গের চা বাগানগুলিতে স্হায়ী কর্মচারীর সংখ্যা ২ লক্ষ ৪১ হাজার ১৪৪ জন এবং অস্হায়ী কর্মী সংখ্যা ৯৬ হাজার ১৭২ জন। বর্তমানে দেশে ১১টি চা বাগান বন্ধ রয়েছে। এরফলে ৬ হাজার ৩৬৬ জন স্হায়ী এবং ১ হাজার ৬৬৯ জন অস্হায়ী কাজ হারিয়েছেন। বন্ধ হয়ে যাওয়া ১১টি চা বাগানগুলির মধ্যে পশ্চিমবঙ্গের ৮টি চা বাগান রয়েছে। তবে কেন্দ্রীয় সরকার বন্ধ চা বাগানগুলির পুনরুজ্জীবনের জন্য একাধিক পদক্ষেপ নিয়েছে। টি-বোর্ডের অর্ন্তগত টি-ডেভেলপমেন্ট অ্যান্ড প্রমোশন প্রকল্পের মাধ্যমে ছোট চা বাগানগুলির উন্নয়নে ২০১৬-১৭ অর্থবর্ষে ৮০৫.৭১ লক্ষ, ২০১৭-১৮ অর্থবর্ষে ১৪০০.৩৬ লক্ষ, ২০১৮-১৯ অর্থবর্ষে ২০৪৫.২০ লক্ষ এবং ২০১৯-২০ অর্থবর্ষে ১৮০.৯৮ লক্ষ টাকা বরাদ্দ করেছে।
লোকসভায় গতকাল এক প্রশ্নের লিখিত জবাবে এই তথ্য জানান বাণিজ্য শিল্পমন্ত্রী শ্রী পীযুষ গোয়েল।
CG/SS/NS
(Visitor Counter : 145